Matakan bunkasa abinci | BATUTUWA | DW | 16.10.2018
Matakan bunkasa abinci
Shirin Fadama, shiri ne da gwamnatin Jihar Bauchi ta bullo da shi da nufin samar da wadataccen abinci ga mutanen jihar kasancewar a baya akwai tsofaffin hanyoyi da ake amfani da su saboda samar da abinci wadanda a yanzu kuma zamani ya chanja wanda hakan ke nufin neman wasu sababbin hanyoyin samar da abinci. Wannan na daga cikin dalilan samar da wannan shirin a jihar inda tuni ya yi nisa har ya kai ga mataki na uku.
Tuni dai jama'a musamman manoma suka rungumi wannan shiri na Fadama inda kuma zuwa yanzu za a iya cewa kwalliya ta biya kudin sabulu ta fuskar samun abinci a wadace a jihar sabanin yadda a baya jama'ar jihar ta Bauchi suke fama da karancin abinci kamar yadda Hassan Jibrin Rimi wani manomin rani wanda ya samu cin gajiyar shirin ya shaida mana.
Taken bikin ranar abinci ta duniyar a bana dai shi ne kawar da yunwa a tsakanin al'umma wanda kuma na daga cikin manufar hukumar abinci ta Majalisar Dinkin Duniya a shekara ta 2030, hukumar tana fatan ganin an fatattaki yunwa a tsakanin al'umma musamman marasa karfi.
Rahoron kan hanoyin da Shirin Fadama ya rage yunwa a Bauchi da ke Najeriya
Rahoton kan yadda Senegal ta zama jagaba a yaki da yunwa
Kwanan wata 16.10.2018
Mawallafi Muhammad Waziri Aliyu
Muhimman kalmomi Bauchi, Najeriya
Permalink https://p.dw.com/p/36drt